Συντεταγμένες: 47°49′32″N 10°1′20″E﻿ / ﻿47.82556°N 10.02222°E﻿ / 47.82556; 10.02222

Το Λόιτκιρχ ιμ Άλγκοϊ (γερμανικά: *Leutkirch im Allgäu*) ή απλά Λόιτκιρχ είναι πόλη στη νότια Γερμανία και πιο συγκεκριμένα στο κρατίδιο της Βάδης-Βυρτεμβέργης. Η πόλη εκτείνεται σε 174,95 χλμ² και έχει 23.509 κατοίκους. Το όνομα Λόιτκιρχ βγαίνει από το „Leutekirche" (ελληνικά: εκκλησία του κόσμου), που αναφέρεται στην καθολική εκκλησία στο κέντρο της πόλης που σήμερα τη λένε „Sankt Martin" (Άγιος Μαρτίνος).

Ως προς την ηλιοφάνεια καταλαμβάνει την τρίτη θέση των πιο ηλιόλουστων πόλεων στη Γερμανία.

Γεωγραφία
---------

Το Λόιτκιρχ βρίσκεται στη νοτιοανατολική Βάδη-Βυρτεμβέργη στα σύνορα με τη Βαυαρία. Η Λίμνη Κωνσταντίας είναι περίπου 40 χλμ. μακριά, όπως και τα σύνορα της Αυστρίας. Η επόμενη μεγάλη πόλη είναι το Μόναχο που απέχει 120 χλμ.

Η πόλη αποτελείται από εννιά μέρη: Το κέντρο (γερμανικά: Kernstadt), το Ντιπολτσχόφεν (Diepoldshofen), το Φριζενχόφεν (Friesenhofen), το Γκεμπρατσχόφεν (Gebrazhofen), το Χερλατσχόφεν (Herlazhofen), το Χοφς (Hofs), το Ραϊχενχόφεν (Reichenhofen), το Βιντερστέτεν (Winterstetten) και το Βουχτσενχόφεν (Wuchzenhofen), από τα οποία το κέντρο είναι το μεγαλύτερο μέρος με 12.346 κατοίκους.

Μετανάστευση
------------

Στο Λόιτκιρχ μένουν 1.438 άνθρωποι που δεν έχουν γερμανική ιθαγένεια. 1.307 από αυτούς κατάγονται από άλλες χώρες της Ευρώπης, 93 από την Ασία, 15 από την Αφρική και 23 από τη βόρεια και τη Νότια Αμερική. Οι πιο μεγάλες ομάδες των μεταναστών είναι από την Τουρκία (440 άνθρωποι), την Ιταλία (175), το Κόσοβο (98), την Αυστρία (86) και τη Βοσνία και Ερζεγοβίνη (65). Επιπρόσθετα μένουν 6 Έλληνες στο Λόιτκιρχ.

Η καθολική εκκλησία

Θρησκεία
--------

Η απογραφή του 2011 σημειώνει ότι από τους κατοίκους του Λόιτκιρχ 70,3 % είναι καθολικοί και 12,3 % προτεστάντες. Οι υπόλοιποι είναι αλλόθρησκοι ή δεν ανήκουν σε καμία θρησκεία. Στο Λόιτκιρχ υπάρχει μία καθολική εκκλησία, μία προτεσταντική εκκλησία και ένα τζαμί.

Το δημαρχείο

Πολιτική
--------

Ο Χανς-Γιέργκ Χένλε, ο οποίος δεν ανήκει σε κανένα κόμμα, είναι δήμαρχος του Λόιτκιρχ από το 2008.

Στις εκλογές του 2021 στο κρατίδιο της Βάδης-Βυρτεμβέργης το χριστιανοδημοκρατικό και συντηρητικό „CDU" βγήκε νικηφόρο στο Λόιτκιρχ, καθώς κατάφερε να συγκεντρώσει το 36,8 % των ψήφων. Τις επόμενες θέσεις καταλάμβαναν το κόμμα της Πολιτικής οικολογίας „Die Grünen" με 28,5 % και το ακροδεξιό „AfD" με 9,4 %.

Το Λόιτκιρχ έχει τέσσερις αδελφοποιήσεις με άλλες πόλεις: τρείς στη Γαλλία (Lamalou-les-Bains, Hérépian, Bédarieux) και μία στη Ιταλία (Castiglione delle Stiviere).

Τουρισμός
---------

### Center Parcs Europe

Το Σέντερ Παρκς της Ευρώπης (Center Parcs Europe) άνοιξε ένα πάρκο διακοπών στο Λόιτκιρχ. Στις 27 Σεπτεμβρίου 2009, η πλειοψηφία των κατοίκων του Λόιτκιρχ ψήφισε υπέρ του έργου σε δημοψήφισμα. Στα τέλη του 2015, ανακοινώθηκε ότι η χρηματοδότηση του έργου ύψους 250 εκατομμυρίων ευρώ είχε εξασφαλιστεί - περίπου 1.000 παραθεριστικές κατοικίες και ένα μεγάλο στεγασμένο κέντρο με καταστήματα, εστιατόρια, εγκαταστάσεις ψυχαγωγίας και μια μεγάλη περιοχή κολύμβησης καθώς και σπα, επρόκειτο να κατασκευαστούν μέχρι το τέλος του 2018. Τελικά, η ιδέα αναπροσαρμόστηκε και διευρύνθηκε. Έτσι, το κόστος κατασκευής ανήλθε σε περίπου 350 εκατ. ευρώ. Το Center Parcs «Park Allgäu» έχει ανοίξει για τους επισκέπτες του από τα τέλη Οκτωβρίου 2018.

### Μουσείο στο Μποκ

Το μουσείο τοπικής ιστορίας ονόματι «Μουσείο στο Μποκ» (γερμανικά: Museum im Bock) παρουσιάζει εκθέματα σχετικά με την ιστορία της πόλης και των βιοτεχνιών της.

Το Κάστρο Τσάιλ
### Κάστρο Τσάιλ

Το Κάστρο Τσάιλ (γερμανικά: Schloss Zeil) βρίσκεται πέντε χιλιόμετρα μακριά από το κέντρο της πόλης, σε έναν λόφο πάνω από το χωριό Unterzeil. Ο επισκέπτης μπορεί να θαυμάσει το αναγεννησιακό κτίριο και την ενοριακή εκκλησία της Αγίας Μαρίας, τα οποία ανήκουν στο συγκρότημα του κάστρου. Μάλιστα, η εκκλησία είναι ελεύθερα προσβάσιμη για το κοινό.

Το 1598, ο Truchsess Froben von Waldburg-Zeil διέταξε να κατεδαφίσουν το μεσαιωνικό κάστρο Τσάιλ και το 1599 ξεκίνησε την κατασκευή του σημερινού αναγεννησιακού κάστρου. Η κατασκευή συνεχίστηκε μέχρι το θάνατό του, το 1614. Ως υποστηρικτής της Αντιμεταρρύθμισης, ο Truchsess Froben έχτισε πρώτα την εκκλησία και το μοναστήρι (Hauskloster) και μετά το κάστρο. Διέταξε επίσης καθημερινή υψηλή λειτουργία, πανηγυρική δοξολογία του Θεού και λειτουργία για τους νεκρούς που αναπαύονται στην κρύπτη.

Παραπομπές
----------

1. ↑  (Γερμανικά) *register of German municipalities (4th quarter 2022)*. Federal Statistical Office. 12  Ιανουαρίου 2023. www.destatis.de/DE/Themen/Laender-Regionen/Regionales/Gemeindeverzeichnis/Administrativ/Archiv/GVAuszugQ/AuszugGV4QAktuell.html. Ανακτήθηκε στις 12  Φεβρουαρίου 2023.
2. ↑  «Zahlen und Fakten | Stadt Leutkirch im Allgäu». *www.leutkirch.de*. Ανακτήθηκε στις 11 Ιουλίου 2021.
3. ↑  «Kirchen & Kapellen - LEUTEKIRCHE St. Martin, Leutkirch im Allgäu». *leutekirche.drs.de*. Ανακτήθηκε στις 6 Αυγούστου 2021.
4. ↑  «Wetter und Klima - Deutscher Wetterdienst - Leistungen - Spitzenreiter Jahr 2020» (PDF). *www.dwd.de*. Ανακτήθηκε στις 11 Ιουλίου 2021.
5. ↑  «Entfernung Leutkirch > 48.11279226274711,11.48895263671875 - Luftlinie, Fahrstrecke, Mittelpunkt». *www.luftlinie.org* (στα Γερμανικά). Ανακτήθηκε στις 6 Αυγούστου 2021.
6. ↑  «Zahlen und Fakten | Stadt Leutkirch im Allgäu». *www.leutkirch.de*. Ανακτήθηκε στις 6 Αυγούστου 2021.
7. ↑  «ZENSUS2011 - Bevölkerungs- und Wohnungszählung 2011 - Ergebnisse des Zensus 2011 zum Download - erweitert». *www.zensus2011.de*. Αρχειοθετήθηκε από το πρωτότυπο στις 4 Οκτωβρίου 2021. Ανακτήθηκε στις 6 Αυγούστου 2021.
8. ↑  «Zensusdatenbank». *ergebnisse2011.zensus2022.de* (στα Γερμανικά). 6 Αυγούστου 2021. Αρχειοθετήθηκε από το πρωτότυπο στις 22 Σεπτεμβρίου 2021. Ανακτήθηκε στις 6 Αυγούστου 2021.
9. ↑  «Kirchen & Glaubensgemeinschaften | Stadt Leutkirch im Allgäu». *www.leutkirch.de*. Ανακτήθηκε στις 6 Αυγούστου 2021.
10. ↑  «Oberbürgermeister | Stadt Leutkirch im Allgäu». *www.leutkirch.de*. Ανακτήθηκε στις 6 Αυγούστου 2021.
11. ↑  «Landtagswahl BW 2021 - Landtagswahl BW 2021 2021 in der Stadt 'Große Kreisstadt Leutkirch im Allgäu' - Gesamtergebnis Große Kreisstadt Leutkirch im Allgäu». *wahlergebnisse.komm.one*. Ανακτήθηκε στις 6 Αυγούστου 2021.
12. ↑  «Städtepartnerschaften | Stadt Leutkirch im Allgäu». *www.leutkirch.de*. Αρχειοθετήθηκε από το πρωτότυπο στις 4 Αυγούστου 2021. Ανακτήθηκε στις 6 Αυγούστου 2021.
13. ↑  «Regionale Nachrichten aus Baden-Württemberg». *Schwäbische* (στα Γερμανικά). Αρχειοθετήθηκε από το πρωτότυπο στις 27 Ιουλίου 2021. Ανακτήθηκε στις 6 Αυγούστου 2021.
14. ↑  Müller, Katharina. «Center Parcs: Neues Feriendorf im Allgäu ab Oktober». *Augsburger Allgemeine* (στα Γερμανικά). Ανακτήθηκε στις 6 Αυγούστου 2021.
15. ↑  «Museum im Bock | Stadt Leutkirch im Allgäu». *www.leutkirch.de*. Ανακτήθηκε στις 6 Αυγούστου 2021.
16. ↑  «Schloss Zeil (in German)». Αρχειοθετήθηκε από το πρωτότυπο στις 20 Οκτωβρίου 2019.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λόιτκιρχ ιμ Άλγκοϊ** |

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 141999277
* LCCN: n88080040
* GND: 4035503-2
* NKC: ge1117561

 |

 |